03/02/2014 | Administración LocalMunicipal
Ferrol
Urbanismo. Inspección e Disciplina
Notificación a dona María del Carmen Freire Plana e a dona Mª del Pilar Palazuelos Velayos, expediente OE 30/11 Terra 43

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 09.12.2013 que resolve o expediente de orde de execución OE 30/11, xa que se intentou a notificación e non se puido realizar, procedese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado. PRIMEIRO.- Ordenar a dona Hope Battaner Salvante, Mª Begoña Bravo González e a dona María Mar Palazuelos Velayos, propietarias do inmoble sito na rúa Terra núm.43, a realización das actuacións necesarias para os efectos de restablecer a seguridade, salubridade e ornato do inmoble obxecto do presente expediente, e consistentes no seguinte: Retirada de cascallos e cargas mortas no inmoble. Retirada de falsos teitos que estean deteriorados. Revisión da estrutura principal de vigas. No caso de que as cabezas das vigas se atopen deterioradas deberase apontoar o inmoble procedendo en sentido ascendente e reforzar as xácenas nas zonas afectadas. Colocación de taboleiros contrachapados ou OSB nas zonas de solado que se atopen en mal estado para evitar a caída de persoas que pisen esa zona. Para realizar esta medida cómpre nomear un técnico competente responsable da dirección das actuacións. Retirada de elementos das carpinterías que se atopen soltos po seguridade ós viandantes. — Revisión do tellado e da terraza e impermeabilización para evitar filtracións e a pudrición da madeira da cornixa de remate da galería. Retirada de vexetación, limpeza e reposición dos tramos deteriorados tanto das baixantes como dos canos co fin de que a auga sexa conducida ata a rede de sumidoiros sen prexudicar nin á fachadas nin ós viandantes. Arranxo da cuberta e dos encontros da cuberta coas edificacións colindantes, co fin de asegurar a estanqueidade da cuberta e protección dos muros. Enmasillado e reposición de vidros das carpinterías existentes para evitar a caída dos mesmos á vía pública. Arranxo das carpinterías procedendo ó decapado da pintura e susbstitución das pezas en mal estado, enmasillado e reposición de vidros para evitar a caída dos mesmos á vía pública. Picado do formigón da fachada que se atopa con fendas, pasivado da armadura e aplicación de morteiro de reconstrución. Pintado da fachada para protección dos paramentos e evitar o posterior deterioro polos efectos meteorolóxicos. Na fachada posterior afianzaranse os montantes e os maineis. Nas zonas que carezan de maineis deberán colocarse taboleiros de madeira OSB ou contrachapado entre montantes. No caso de que para realizar as obras fora necesaria a instalación de estadas, deberán solicitar licenza para as mesmas, achegando o nomeamento do técnico responsable da súa montaxe e desmontaxe. SEGUNDO.- Apercibir ás propietarias que de non cumprimentar a orde descrita no punto primeiro, procederase por esta Administración á execución forzosa prevista nos artigos 95 e 96 da LRX-PAC e 199.4 da LOUGA, ben en forma subsidiaria por esta Administración municipal a custa das interesadas, esixíndolles o importe dos gastos, danos e prexuízos conforme ao procedemento de constrinximento, ou mediante a imposición de multas coercitivas de 300,00 € a 6.000,00 €, reiterables até lograr a execución das obras ordenadas. Todo o anterior, sen prexuízo de esixir nos tribunais da orde penal as correspondentes responsabilidades por delito de desobediencia, tipificado no artigo 556 do Código penal. TERCEIRO.- Solicitar ao Rexistro da Propiedade a práctica da anotación marxinal da resolución do presente expediente OE 30/11 de acordo co artigo 63.3 do R. D. 1093/97 de 4 de xullo, unha vez que esta resolución adquira firmeza en vía administrativa. CUARTO.- Comunícaselle ás obrigadas que, estando advertidas pola Administración dos riscos existentes, serán da súa responsabilidade os danos e prexuízos que se poidan ocasionar.” Contra esta resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez